CELEX: 62016CN0244
Language: hu
Date: 2016-04-27 00:00:00
Title: C-244/16. P. sz. ügy: A Törvényszék (harmadik tanács) T-296/15. sz., Industrias Químicas del Vallés kontra Bizottság ügyben 2016. február 16-án hozott végzése ellen az Industrias Químicas del Vallés, S.A. által 2016. április 27-én benyújtott fellebbezés

18.7.2016   
            
            
               HU
            
            
               Az Európai Unió Hivatalos Lapja
            
            
               C 260/25
            
         A Törvényszék (harmadik tanács) T-296/15. sz., Industrias Químicas del Vallés kontra Bizottság ügyben 2016. február 16-án hozott végzése ellen az Industrias Químicas del Vallés, S.A. által 2016. április 27-én benyújtott fellebbezés
   (C-244/16. P. sz. ügy)
   (2016/C 260/32)
   Az eljárás nyelve: spanyol
   
      Felek
   
   
      Fellebbező: Industrias Químicas del Vallés, S.A. (képviselők: C. Fernández Vicién, I. Moreno-Tapia Rivas, C. Vila Gisbert ügyvédek)
   
      A másik fél az eljárásban: Európai Bizottság
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül az Európai Unió Törvényszékének T-296/15. sz., Industrias Químicas del Vallés, S.A. (IQV) kontra Európai Bizottság ügyben 2016. február 16-án hozott végzését;
            
         
               —
            
            
               állapítsa meg az IQV által az (EU) 2015/408 bizottsági végrehajtási rendelet (1) megsemmisítése iránt benyújtott kereset elfogadhatóságát;
            
         
               —
            
            
               utalja vissza az ügyet az Európai Unió Törvényszéke elé, annak érdekében hogy a Törvényszék érdemben bírálja el a T-296/15. sz. ügyet;
            
         
               —
            
            
               az Európai Bizottságot kötelezze a jelen eljárás költségeinek viselésére.
            
         
      Jogalapok és fontosabb érvek
   
   
               i.
            
            
               A Törvényszék tévesen alkalmazta a jogot, amikor a megtámadott végzésben azt állapította meg, hogy a megtámadott rendelet az Európai Unió működéséről szóló Szerződés 263. cikkének (4) bekezdése értelmében véve olyan rendeleti jellegű jogi aktus, amely a felperes tekintetében végrehajtási intézkedéseket tartalmaz.
            
         
               ii.
            
            
               A Törvényszék tévesen alkalmazta a jogot, amikor a megtámadott végzésben azt állapította meg, hogy a megtámadott rendelet ellen benyújtott keresetének elfogadhatatlansága nem fosztja meg az IQV-t a hatékony bírósági jogorvoslattól.
            
         
               iii.
            
            
               A Törvényszék tévesen alkalmazta a jogot, amikor a megtámadott végzésben azt állapította meg, hogy az IQV nem volt személyében érintett a megtámadott rendelet által.
            
         
      (1)  A növényvédő szerek forgalomba hozataláról szóló 1107/2009/EK európai parlamenti és tanácsi rendelet 80. cikke (7) bekezdésének végrehajtásáról és a helyettesítésre jelölt anyagok jegyzékének létrehozásáról szóló, 2015. március 11-i (EU) 2015/408 bizottsági végrehajtási rendelet (HL L 67., 18. o.)